Gospodo, poštovane kolegice i kolege delegati, prisutni predstavnici Vijeća ministara, međunaraodne zajednice, sve vas srdačno pozdravljam i otvaram nastavank 17. sjednice Doma naroda Parlamentarne skupštine BiH. Na sjednici je prisutno 11 delegata, od toga četiri iz bošnjačkog naroda, četiri iz hrvatskog naroda i tri iz srpskog naroda. Gospoda Hazim Rančić, Slobodan Šaraba, Zoran Koprivica i Božo Rajić su opravdano odsutni jer su po nalogu Doma na određenim službenim putovanjima. Za nastavak 17. sjednice predlažem dnevni red koji počinje od 10. tačke pa nadalje. Da vam sad ja ne čitam ovih 16 tačaka. Vi imate pred sobom svi to, Kolegij je to usaglasio i ako se slažete da odmah nastavimo radom, odnosno da pređemo na prvu tačku, odnosno 10. tačku, kako je to bilo na prošloj sjednici. Ad.10. Izvještaj o radu Pravobranilaštva BiH za period od 1.1.2007. do 31.12. 2007. godine Dobili ste Mišljenje nadležne komisije. Predstavnički dom nije usvojio Izvještaj. Otvaram raspravu. Ko se javlja za riječ? Gospođa Majkić.
Dakle Izvještaj o radu Pravobranilaštva za 2007. godinu, koji nije usvojen na sjednici Predstavničkog doma, mislim da je bila 25. sjednica, nije usvojen zahvaljujući uglavnom glasovima bošnjačkih poslanika. Išla sam tragom tog izvještaja i pokušala da odgovorim koji su to, ustvari da dođem do toga koji su to argumenti zbog kojih ovaj izvještaj nije prošao, odnosno da li je Pravobranilaštvo BiH ispunilo zadatke u skladu sa svojim nadležnostima. Iz Izvještaja se može uočiti da je postojeći pravobranilac BiH zajedno sa pomoćnicima pravobranioca radio veoma požrtvovano i to se može vidjeti iz slijedećih podataka: ukupan broj predmeta u radu za 2007. godinu, bio je 2.966; u izvještajnom periodu riješeno je 1.666 predmeta, ostalo je neriješeno 1.300, što je preneseno u tekuću godinu. 2 Kako se u Izvještaju ističe, Pravobranilaštvo je na tim predmetima preduzelo sve pravne radnje propisane zakonskim propisima a, kao što se vidi, ostalo je naviše neriješenih parničnih izvršnih predmeta za koje su nadležni entitetski sudovi i Sud BiH pred kojim se vode ovi predmeti. Posebno treba istaći da je u toku izvještajnog perioda sa predmetima radio pravobranilac BiH i pet pomoćnika, jer su dva pomoćnika veći vremenski period proveli na bolovanju. Dakle, rad Pravobranilaštva, kao što se vidi iz Izvještaja, nije razlog za negativan stav bošnjačkih poslanika u Predstavničkom domu. Najveći grijeh ne samom izvještaju nego pravobraniocu je to što je Pravobranilaštvo nepopunjeno sa pravobraniocima iz druga dva naroda, znači iz reda bošnjačkog i hrvatskog naroda, što je zadatak Savjeta ministara, a ne postojećeg pravobranioca. Na osnovu Zakona o Pravobranilaštvu BiH, funkciju u Pravobranilaštvu u skladu sa Ustavom BiH a na osnovu zakona BiH vrši pravobranilac, dva zamjenika pravobranioca i više pomoćnika pravobranilca. Rješenjem Agencije za državnu službu od 25.4.2006 godine oba zamjenika pravobranioca, znači iz reda bošnjačkog i hrvatskog naroda, imenovani su za agenta i zamjenika agenta Savjeta ministara BiH pred Evropskim sudom za ljudska prava u Strazburu. Od tada, javno-pravobranilačku funkciju vrši pravobranilac iz reda srpskog naroda i pomoćnici pravobranioca. 2007. godine je završen konkurs i procedura za izbor pravobranioca i do sada su trebali biti izabrani pravobranioci iz reda druga dva naroda. Trebali jesu, ali nisu izabrani. I zato ne snosi odgovornost nikakvu postojeći pravobranilac nego Savjet ministara je prava adresa. Dakle, pravobranilac sa svojim pomoćnikom je preuzeo ogroman teret kako bi svojim radom nadomjestio nedostatak ova dva pravobranioca iz druga dva naroda i zbog toga treba da bude kažnjen, bar po ovom kako je izgledalo to na Predstavničkom domu. Da li je to kazna samo zato što potiče iz srpskog naroda? U skladu sa navedenim, predlažem da se podrži Izvještaj Ustavnopravne komisije Doma naroda o Izvještaju o radu Pravobranilaštva za 2007. godinu. Hvala.
Hvala lijepo. Ko se dalje javlja za riječ? Prvo Zrno mislim da se javio pa onda Alma. Gospodin Zrno.
Gospodine predsjedatelju, izražavam najprije zadovoljstvo što ste vi među nama i danas. Pozdravljam vas osobno i sve članove za stolom predsjedavajućeg, kolege, kolegice i sve ostale u ovoj zgradi. 3 Ja vas neću puno dušiti. Samo sam htio upozoriti na jednu činjenicu koja nam se, nažalost, već godinama stalno ponavlja. To su naše rasprave oko izvješća koje dobijamo. Mi jednostavno moramo konstatirati da mi jednostavno nemamo još uvijek izgrađene kriterije koji utvrđuju šta to jeste izvješće koje se može u Parlamentu prihvatiti ili se u Parlamentu ne može prihvatiti. Moramo raščistiti što to mi očekujemo od izvješća. Ja mislim da izvješće nije ništa drugo nego godišnji stenogram rada jedne institucije. Po našem mišljenju, izvješće može biti negativno po instituciju, isto tako, može biti pozitivno po instituciju. Zavisi od toga što je to institucija radila. Primarno je to da izvješće uistinu bude stenogram godišnjega rada institucije i da mi iz izvješća možemo zaključiti je li institucija dobro radila ili institucija nije dobro radila. Znači, izvješća jednostavno ne možemo i ne smijemo vezati uz uspješnost ili neuspješnost rada institucije, nego ga moramo vezati uz njegovu dosljednost, da li je uistinu izvješće dokument koji na pravi način oslikava rad jedne institucije. Ako je ono oslikalo rad jedne institucije, i ako je ta slika apsolutno negativna, mi smo dužni to izvješće kao dobro izvješće prihvatiti, a onda svojim zaključkom ili nekim drugim postupkom upozoriti, obvezati ili na neki drugi način djelovati na instituciju ili da ispravi pogreške ili čak ići do onih nepopularnih mjera, odnosno sankcija. Samo sam nas na to htio upozoriti. Meni se čini da mi još uvijek ne znamo u parlamentima, odnosno domovima što to jeste, što to treba i što to mora biti izvješće. Moramo naučiti jednom za budući period što to mi očekujemo od izvješća. Kakva je to forma i kakva to forma mora biti. Zahvaljujem.
Hvala lijepo. Alma Čolo.
Pa evo, predsjedavajući, ja ne mogu da ne kažem, ne znam koji su razlozi zašto je Predstavnički dom odbio Izvještaj o radu Pravobranilaštva? Ali ja želim da kažem, kao neko ko se razumije u rad sudova, Pravobranilaštvo BiH je samo organ koji zastupa državu BiH pred sudovima. Ono nije odgovorno za predmete koji se rješavaju pred sudovima. BiH će dobiti neki spor ili ne ukoliko Pravobranilaštvo dobro radi svoj posao, jer je ono advokat države. Ali vjerujte, od 3.000 predmeta, u prošloj godini, riješeno je 1.666. Ostali su u postupku rješavanja pred nadležnim sudovima. I ja ne znam, stvarno, čime se rukovodio Predstavnički dom i ja želim samo da kažem danas da ću ja ovaj izvještaj podržati. Jako mi je bilo neprijatno na prošloj sjednici. Mi smo razmatrali Izvještaj o radu Tužilaštva BiH. I onda je Dom rekao da taj izvještaj ne prima k znanju, jer je kao bio prijedlog da se taj izvještaj primi k znanju. I onda je tužiteljica, koja je predstavljala Tužilaštvo, pitala šta znači da Parlament ne primi k znanju Izvještaj koji ste dobili, koji ste pročitali, koji ste analizirali i na koji ste dali primjedbe. Ja evo mislim danas da mi ovaj izvještaj trebamo prihvatiti. Ljudi su radili svoj posao, kapacitet s kojim oni raspolažu je takav, pet ljudi i ovaj pravobranilac, ustvari gospođa pravobranilac koja sjedi tu, i nisu ni 4 mogli uraditi više. Oni su zastupali BiH i pred redovnim sudovima i pred Ustavnim sudom BiH i mislim da su uradili svoj posao dobro. Mi možemo u našem zaključku, kao što je gospodin Branko Zrno rekao, konstatovati da nismo zadovoljni sa postignutim, da je Pravobranilaštvo trebalo uraditi više ili da smo trebali više dobiti presuda u korist države BiH. Ali vjerujte, nisu oni ti koji donose presude. Vi znate to, oni nas zastupaju na način na koji to najbolje znaju i umiju i mislim da su uradili svoj posao dobro i korektno.
Dobro. Da li se još ko javlja za riječ? Onda, zaključujem raspravu o ovoj tački dnevnog reda i pristupamo glasanju o Izvještaju. Ko je „za“? Možete glasati! Završeno glasanje. Da vidimo rezultate. Jednoglasno prihvaćen Izvještaj o radu Pravobranilaštva BiH. Prelazimo na sljedeću tačku dnevnog reda.
Je li iko išta predložio?
Nisu predloženi zaključci, pa zato prihvatamo ovaj izvještaj pa neka ide tako. Evo ni Povjerenstvo nije predložilo nikakve zaključke, tako da idemo na drugu, odnosno na 11. tačku dnevnog reda, to je Ad.11. Izvještaj o zaštiti ličnih podataka u Bosni i Hercegovini i o radu Povjerenstva za zaštitu podataka za 2007. godinu Dobili ste Mišljenje nadležne komisije. Predstavnički dom je usvojio Izvještaj. Otvaram raspravu. Ko se javlja za riječ? Pošto se niko ne javlja za riječ, zaključujem raspravu. Glasamo o Izvještaju. Ko je „za“? (samo moramo Mladena sačekati, nešto je izašao).
Nemamo kvoruma. Mladena čekamo. 5
Zamolio bih samo malo da sačekamo, evo gospodin Ivanić je nešto morao izaći. Ponovo da glasamo, molim vas svi još jedanput, evo. Možemo glasati! Evo konstatujem da je i ovaj izvještaj usvojen jednoglasno. Prelazimo na 12. tačku dnevnog reda: Ad.12. Izvještaj o radu Ureda za razmatranje žalbi u 2007. godini Dobili ste Mišljenje nadležne komisije. Predstavnički dom je usvojio Izvještaj. Otvaram raspravu. Ko se javlja za riječ? Gospođa Majkić, izvolite.
Samo rečenicu jednu. Dakle, poslije mnogo vremena i analize ove institucije i poslije njenog izvještaja na 18 strana, poslije bavljenja u nekoliko navrata, vidjeli ste kakav je Izvještaj Komisije, ali naročito potcrtavam ovaj zaključak koji kaže da se zadužuje Savjet ministara da u okviru svojih zakonskih nadležnosti preduzme potrebne mjere na otklanjanju problema u organizaciji rada i popuni Kancelarije za razmatranje žalbi sa još dva člana, te da o preduzetim mjerama obavijesti ovaj dom. Bez realizacije ovog zaključka, ova institucija će i dalje ostati slaba i neće moći da radi onim tempom koji se od nje očekuje. Dakle, molim da se usvoji ovakav izvještaj a mi ćemo kao Komisija za finansije i budžet pratiti šta će Savjet ministara uraditi na ovom zaključku. Hvala vam.
Dobro, hvala. Da li se još neko javlja za riječ? Ne javlja niko. Zatvaram raspravu. Pristupamo glasanju. Ko je znači „za“ ovaj izvještaj uz ovaj zaključak koji je već Povjerenstvo predložilo? Konstatuajem da je jednoglasno usvojen Izvještaj sa zaključkom. Dobro, ja sam Izvještaj predložio zajedno sa zaključkom ... Povjerenstva, jednim zaključkom. Prelazimo sada na 13. tačku dnevnog reda: 6 Ad.13. Izvještaj o radu i Finansijski izvještaj Agencije za poštanski saobraćaj BiH za period od 1.1.2007. do 31.12.2007. godine Dobili ste Mišljenje nadležne komisije. Predstavnički dom je usvojio Izvještaj. Otvaram raspravu. Ko se javlja za riječ? Ne javlja se niko. Zaključujem raspravu. Pristupamo glasanju. Možete glasati.
Oprostite, molim vas, samo intervencija jedna. Imamo dva izvještaja. Komisija za finansije i budžet je razmatrala Finansijski izvještaj Agencije za poštanski saobraćaj, a Komisija za vanjsku i trgovinsku politiku, carine, saobraćaj i komunikacije našeg doma je razmatrala Izvještaj o radu. Tako da vas molim da glasamo oba, a oni su dostavili zajednički to, i jedno i drugo, tako da molim vas da glasamo o oba izvještaja.
Pojedinačno, je li, ili zajedno?
Molim odvojeno zato što su dvije komisije, nadležne su dvije komisije, a oni će ubuduće dostavljati dva odvojena izvještaja.
Znači, glasamo o Izvještaju o radu, pa onda o Finansijskom izvještaju, to ste željeli da kažete. Dobro. Da glasamo prvo o Izvještaju o radu, evo. Konstatujem da je jednoglasno usvojen Izvještaj o radu. Sada ponovo pristupamo evo glasanju o Finansijskom izvještaju. Možete glasati! Konstatujem da je jednoglasno usvojen i Finansijski izvještaj. Prelazimo na 14. tačku dnevnog reda 7 Ad.14. Izvještaj o radu Upravnog odbora Izvozno-kreditne agencije Dobili ste Izvještaj nadležne komisije. Predstavnički dom je usvojio Izvještaj. Otvaram raspravu. Ko se javlja za riječ? Ako se niko ne javlja za riječ, zaključujem raspravu. Pristupamo glasanju o Izvještaju. Možete glasati! Konstatujem da je Izvještaj jednoglasno usvojen. Sada glasamo o zaključcima koje je predložila nadležna komisija. Možete glasati! Konstatujem da su usvojeni i zaključci, jednoglasno. Prelazimo na 15. tačku dnevnog reda 17. sjednice Ad.15. Godišnji izvještaj Centralne banke BiH za 2007. godinu
Dakle, vidjeli ste, Izvještaj je dakle usvojen od strane Komisije za finansije i budžet ali opet su važna ova tri zaključka koja su tu dostavljena. Prvi zaključak glasi: - da se zadužuje Savjet ministara da nakon usaglašavanja s entitetskim i kantonalnim vlastima te vlastima Brčko Distrikta izradi strategiju i definiše poslovnu politiku i mjere s konkretnim rješenjima kojima će se omogućiti monetarna stabilnost, stabilno investiciono okruženje, ublažiti negativne prijeteće moguće visoke stope inflacije veće od 5% i omogućiti povećanje domaćih i stranih investicija, povećati domaća proizvodnja, a naročito ona izvozno orijentisana. To je prvi. Drugi kaže: - da zadužuje se nadležna komisija Parlamentarne skupštine BiH da zajedno sa Savjetom ministara BiH i nadležnim ministarstvima u vezi sa pitanjima deficita inflacije izradi prijedlog mjera planova, programa i zakonskih rješenja za suzbijanje deficita inflacije 8 kao i prijedlog puta do suficita kako bi sljedeći izvještaji Centralne banke BiH bili pozitivni i kako bi se na terenima osjetio boljitak svih građana. I treći: - obavezuje se Savjet ministara BiH da u roku od 90 dana izradi analizu poslovnog okruženja BiH te kroz najšire konsultacije pripremi cjelovit program mjera i aktivnosti koji će omogućiti da BiH bude poželjno mjesto za investiranje i za strane i domaće investitore. Hvala.
Dobro. Hvala lijepo. Vi imate svi ove zaključke koje je gospođa Majkić pročitala. Da li se još ko javlja za riječ? Ne javlja. Zaključujem raspravu. Pristupamo glasanju. Možete glasati! Prvo glasamo o Izvještaju pa kasnije o zaključcima. Tako je ovde predviđeno u proceduri ili možemo to i zajedno. Ali evo, dobro, sad sam ovako rekao. Evo, konstatujem da je Izvještaj usvojen jednoglasno. Sada glasamo o zaključcima koje je predložila nadležna komisija. Možete glasati! Konstatujem da su i zaključci usvojeni jednoglasno. I prelazimo sada na 16. tačku dnevnog reda 17. sjednice: Ad.17. Finansijski izvještaj Centralne banke BiH za 2007. godinu Dobili ste Finansijski izvještaj Centralne banke kao i Izvještaj nadležne komisije. Predstavnički dom je usvojio Izvještaj. Otvaram raspravu. Da li se ko javlja za riječ? Ako se niko ne javlja za riječ, zaključujem raspravu. Pristupamo glasanju. Možete glasati! Konstatujem da je Finansijski izvještaj Centralne banke BiH za 2007. godinu usvojen jednoglasno. 9 Prelazimo na 17. tačku dnevnog reda: Ad.17. Razmatranje Programa mjera za primjenu Sporazuma CEFTA